# Vestjydsk jagthornsblæserlaug

Oldermanden Stendis d.1-3-2009

# Oldermandens beretning 2008

I 2008 mistede vi en af vores laugsbrødre Poul Erik Severinsen.

Severinsen blev optaget i lauget 1994 sammen med undertegnede. I en periode hvor lauget var under udvikling fungerede Severinsen som 3. Spillemester og var med til at undervise de nye der kom til os på skovlund, ved vores laugsgilder havde han til opgave at gøre vores kommende laugs brødre og søstre klar, og føre dem frem til optagelse i lauget.

Jeg vil, gerne, at vi på værdig vis giver Severinsen et sidste Last Post – efter fuldt af et minuts stilhed. Ære være Poul Erik Severinsens minde.

# Velkommen til jer nye laugsbrødre og søstre i Vestjydsk Jagthornblæserlaug.

I er nu optaget og dermed fuldgyldige brødre og søstre i Lauget. Ole og Conny i har gennem nogen tid deltaget i Onsdagssamlingerne på Skovlund. Vi har bemærket at det ikke falder jer svært at være iblandt os og dermed leve jer ind i ånden og tonen i Lauget. Til i andre nye som jeg desværre ikke har nået at lære jeres navne endnu er jeg heller ikke i tvivl om at i også falder til i lauget når i har været med et stykke tid.

Til oplysning for jer – og til påmindelse for de ”gamle” skal jeg minde om, at dette er et Laug og ikke en forening.

Det indebærer bl.a. at Oldermandens beretning og Kassemesterens redegørelse for laugsbussens indhold ikke kan sættes til debat og ikke skal godkendes af forsamlingen.

At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden i Lauget forpligtet sig til at overholde de bestemmelser, der er nedfældet i vor Laugsskrå.

I vor Laugsskrå er Laugets formål nedfældet. Det lyder således.

Laugets formål er at samle jagthornsblæsere fra de ganske Vestjylland til udøvelse af deres færdigheder samt festlig samvær.

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op selv om det er gået ud over både lørdage og andre dage. Tak for det.

# Duelighedsprøver

Duelighedsprøven i Ølgod gik jo som forventet vi viste mange gode resultater

Og som sædvanligt fik vi ”vores” pokaler med hjem, men man må vedgå at standarden er ved at være høj over hele linjen så der bliver noget at leve op til, det skal dog siges at VJL. stadig væk viser sig ved at møde talrigt op og hvis vi ikke kom, ville prøverne efterhånden blive noget tamme, så det håber jeg at vi stadigvæk vil gøre selv om man måske ikke vil op solo fordi man efterhånden har været med mange gange, så støtte op om vores gruppe og have en hyggelig dag.

2008 blev det sidste år hvor vi blæste under den gamle kreds, hvad 2009 bringer når vi skal spille sammen med den nye kreds 2 vil tiden vise sig. Men jeg er sikker på at udfordringerne ikke bliver mindre, og det er jo altid en fornøjelse at se og høre hvad de andre kan præsentere.

# Forårs tur.

Vores forårs tur blev i år til en gåsetur idet vores Gildemester havde arengeret en tur med naturbussen , vi mødtes i klosterheden hvorefter turen gik ud til fjorden, undervejs blev der vist film af diverse natur optagelser, og vi må vedgå at vores Gildemester har en fantastisk viden om de forskellige fugle der blev set undervejs, en lærerig og hyggelig aften.

# Forbundsmesterskabet 2008.

Forbundsmesterskabet blev afholdt på Borreby Gods på Sjælland en lang køretur men humøret var højt og sædvanlig var konkurensen hård, man må medgive at de andre grupper var gode og selv om vi gjorde vores bedste så slog det ikke til, men skidt med det vi havde en god dag og vi kommer stærkt igen i år

# Sommerafslutning

Traditionen tro sluttede vi af med grillaften på skovlund, Verner leverede ørreder som blev tilberedt på grillen medens folk gik en tur ud i naturen og Anette gik sammen med nogle af pigerne i drivhuset og kiggede på sommerblomster, igen drog mange af pigerne af med blomster til billige penge en rigtig hyggelig aften.

# Vildttilberedning

Som noget nyt havde vi efter Gildemesterens forslag flyttet vildttilberedningen til september måned og til RolfKrakes skolen helt igennem en succes, pigerne – gildemesteren og en enkelt mand tog på svampetur, medens vi mænd og Lisbeth gik i køkkenet og hyggede os. Og det gjorde vi kage til kaffen en lille en kunne der også blive, og så blev der arbejdet hårdt selv Oldermanden måtte hjælpe til, menuen bestod af rejeroulade til forret – snepper til hovedret. Medens vi hyggede os med maden arbejdede pigerne hårdt med at samle svampe, hvad de ikke vidste, var at gildemesteren havde leveret svampe fra hans lager, i tilfælde at de ikke kunne finde nogen, men de fandt mange svampe så vi fik til fryseren derhjemme. Helt igennem en god dag og aften og vi må takke gildemesteren og nogle af laugsbrødrene at de var så godt skydende så vi kunne få snepper nok til hovedretten.

Den gode stemning og opbagning i lauget er alles fortjeneste – det er både

Sjovt, udfordrende og rart at være med, lauget er sundere end nogen sinde.

Tak til alle der i årets løb har bidraget med jeres indsats.

Vores nodebog fungerer efter hensigten, vores hjemmeside kører optimal

Både med kalender og andre opdateringer tak til vores skriverkarl for det store arbejde.

Alex vi vil også gerne sige tak fordi du er villig til at træde ind når vi nu og da mangler en til at dirigere os. Det vil vi gerne påskønne med et par flasker vin.

Gildemester normalt giver vi ikke vin til laugsstyrelsen for dens arbejde, men med dine evner til at fremtrylle forskellige retter til vores laugsgilder, til næsten ingen penge, og til vores kassemesters store fornøjelse, så vil vi gerne have lov til at give dig et par flasker for dit store arbejde.

Kassemesteren. Verner du styrer med sikker hånd laugsbussen og lever korrekt op til lausskråens ordlyd.

 Som udgifter godkendes hver udbetaling fra Laugsbussen, der har til formål. At gøre livet let og lystigt for Laugsbrødre og Søstre.

Spillemester Peter. Vi ved hvilket arbejde du gør for lauget derfor vil vi gerne påskønne med et par flasker vin.

Rene du udnævnes til laugets brygmester, du skal således sørge for at der til enhver tid er en ”bryg” som passer til årets tidspunkter. Forårets bryg skal være blid som kvinden. Sommerens bryg sød som dens frugter. Efterårets spændende og varierende som vejret. Og vinterens bryg skal være en som man kan varme sig på, enhver som kritiserer din egenskaber som brygmester, udover Oldermanden, skal bidrage med en flaske til fremstilling af kommende livseliksier.

 Spillemesteren vil kort redegøre for det foregående års aktiviteter og evt. tanker om det kommende år

 Kassemesteren vil redegøre for Laugsbussen.

# 10 års jubilarer.

 Herefter vil jeg gerne se vore 10 års jubilarer.

Hermed er beretningen slut. Har nogen noteret sig ting, der ønskes nærmere belyst, kan dette ske når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik - men meget gerne forslag til det kommende års program.

# Valghandling.

Om valghandling står der i vores Laugsskrå.

Valget styres af Oldermanden, der alene fastsætter bestemmelser for valghandlingen.

Dog skal enhver afstemning være åben ved håndsoprækning og ingen skjælm skal dølge sin mening.

Laugsstyrrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Jeg vil gerne henstille til forsamlingen at der foretages genvalg på alle poster.

Herefter almindelig debat.

 Oldermand

 Keld Nielsen.

.

.